Pynrem ka Manager jong ka Kur Snaitang
Shillong, Jymmang, 16: Ka Kong Pelcy Snaitang, kaba long ka Manager jong ka Hynñiew Kynthei Snaitang Raibah ka la pynshai ba ka dei ka Manager ba la pynkup bor da ka kur bad ba la ïoh jingithuh ruh na ki Syiem jong ki Hima Bhowal bad kiwei kiwei bad pynrem jur ia ka jingkynnoh jong u Bah Donboklang Kharlyngdoh pyrshah ia ka. Ka Kong Pelcy kaba la pyntip mynta ba ka dang don sha nongbah New Dehi, ka la ong ba ka jingweng ïa ka Signboard ba la sieh da u Bah Donboklang Kharlyng-doh, nongïalam ka HYC-CEC ka dei kaba la rai da ka dorbar kur ha ka jingïalang kaba la long dang shen. “Ngi la mudui sha ka KHADC ïa kane ka jingwan sieh Signboad ba la thoh “Mawpait Trongpleng’ jong une u nongïalam HYC ha ka khyndew jong ka Kur Snaitang Raibah ha ka shnong Trongpleng bad na ka liang u Executive Member ka tnat Elaka, u la pyntip ba un sa khot hajir ïa ki arliang mamla hapoh ar taiew.”
“Ka jingkynnoh jong u Bah Donboklang Kharlyng-doh ba nga dei ka nongïalam jong ka Congress bad ka BJP ka dei ka bym shongñia namar ïa ka kam khyndew jong ka kur la bynshet ha nga da ka Kur Snaitang Raibah kum ka Manager,” ong ka Kong Pelcy.